Lav et referat af nedenstående tekst:

Tekst:
Torben Keller skal i ringen, når der 13. september bokses Nordic Fight Night-stævne i København. Aalborg-bokseren bør være i topform efter at have brugt sommeren på at træne med den tidligere verdensmester Mikkel Kessler. - Træningen hos Kessler har virkelig hjulpet mig til at hæve mit niveau både fysisk og teknisk, siger Torben Keller. Torben Keller var senest i kamp 12. april, hvor han mødte amerikanske Travis Hartman i Esbjerg. Den kamp vandt Keller på teknisk knockout. - Jeg er spændt på at komme ud og vise mine fans noget underholdende boksning igen, siger Torben Keller. 27-årige Torben Keller har vundet 10 af sine 11 kampe som professionel og bokset en enkelt kamp uafgjort. Hvem den ubesejrede Aalborg-bokser skal møde ved Nordic Fight Night, er endnu ikke offentliggjort.

Referat:
Aalborg-bokseren Torben Keller går i ringen 13. september. Keller har blandt andet brugt sommeren på at træne med Mikkel Kessler.